- Hindi News
- Local
- Rajasthan
- Kota
- The Lok Sabha Speaker Said That Due To The Efforts Of The Center And The State, The First Oxygen Train Quota Will Come From Jamnagar In The State Today, There Is A Shortage Of Resources; No Longer Let
भास्कर इंटरव्यू:लोकसभाध्यक्ष ने कहा- केंद्र और राज्य के प्रयासों से जामनगर से प्रदेश में आज पहली ऑक्सीजन ट्रेन कोटा आएगी, संसाधनों की कमी है; अब नहीं रहने देंगे
- भास्कर सवाल : ऑक्सीजन की किल्लत से मरीज दम तोड़ रहे हैं, आप क्या प्रयास कर रहे हैं?
- कोटा सहित प्रदेश में कोविड के दौरान साधन-संसाधनों की कमी और व्यवस्थाओं को लेकर लोकसभा अध्यक्ष ओम बिरला से खास बातचीत
लोकसभाध्यक्ष ओम बिरला का कहना है कि कोटा सहित प्रदेश के लिए ऑक्सीजन की कमी नहीं आने दी जाएगी। केंद्र और राज्य सरकार के प्रयासों से गुरुवार को प्रदेश में पहली ऑक्सीजन ट्रेन जाम नगर से कोटा पहुंचेगी। इस ट्रेन में 40 मीट्रिक टन ऑक्सीजन होगी।
इससे हाड़ौती के सभी जिलों को सप्लाई दी जाएगी। वहीं गुरुवार को ही कोटा के लिए 28 मीट्रिक टन का टैंकर अलग से आएगा। इसके लिए मैंने व्यक्तिगत रूप से राज्यसभा सदस्य और रिलायंस से जुड़े परिमल नथानी से आग्रह किया था। यह राज्य सरकार के कोटे के अलावा है। ऑक्सीजन ट्रेन के लिए मेरी रेलवे बोर्ड के चेयरमैन से बात हो चुकी है।
वहीं प्रदेश सरकार को जल्द ही 1.67 लाख रेमडेसिविर इंजेक्शन भी मिलने वाले हैं। कोटा सहित प्रदेश में कोविड के दौरान साधन-संसाधनों की कमी सहित तमाम व्यवस्थाओं को लेकर लोकसभाध्यक्ष ओम बिरला से भास्कर ने खास बातचीत की।
- सवाल : कोविड के इस दौर में भी केंद्र और राज्य सरकार के प्रतिनिधि संसाधनों की कमी को लेकर एक-दूसरे पर आरोप-प्रत्यारोप लगा रहे हैं। राज्य सरकार के प्रयासों के बारे में आपकी क्या राय है?
- ये वक्त राजनीति से ऊपर उठकर सामूहिक प्रयासों का है। साधन-संसाधनों के लिए केंद्र सरकार पूरी तरह से जुटी है। वहीं राज्य सरकार हर मोर्चे पर गंभीर प्रयासरत है। मुख्यमंत्री अशोक गहलाेत और स्वायत्त शासन मंत्री शांति धारीवाल सहित मंत्री-विधायक प्रदेश के लिए हर कदम उठा रहे हैं। सभी दल सामूहिक कोशिश कर रहे हैं।
- सवाल : क्या आप मानते हैं कि समय रहते कदम उठाए जाते तो संसाधनों की कमी नहीं रहती?
- यह बात सही है कि मौजूदा दौर में मरीजों की लगातार बढ़ती संख्या को देखते हुए चिकित्सा व्यवस्था पर भारी दबाव है। मैं मानता हूं कि संसाधनों की कमी है। हम राज्य सरकार के साथ मिल कर इस कमी को दूर करने के लिए सामूहिक रूप से प्रयासरत हैं।
- सवाल : कोरोना के बढ़ते प्रकोप को देखते हुए आगामी क्या व्यवस्थाएं की जा रही हैं?
- मैंने कोटा-बूंदी सहित संभाग स्तर पर सीएचसी पर कोविड सेंटर शुरू करने के लिए कह दिया है, ताकि मरीजों को इलाज के अभाव में भर्ती करने से मना नहीं करना पड़े। वहां आक्सीजन सहित तमाम व्यवस्थाएं जुटाने की कोशिश कर रहे हैं।
- सवाल : रेमडेसिविर इंजेक्शन की भारी कमी है। ये कैसे दूर होगी?
- मरीजाें की तादाद एकदम से बढ़ गई। एेसे में जितने भी साधन-संसाधन थे वे कम पड़ गए। मैं लगातार माॅनिटरिंग कर रहा हूं कि मरीज की गंभीरता काे लेकर ये इंजेक्शन लगे। जल्द की प्रदेश काे 1.67 लाख रेमडेसिविर इंजेक्शन मिलेंगे।
- सवाल : सारी चिकित्सा व्यवस्था चरमरा गई है। हम कोरोना से कैसे लड़ेंगे?
- इसके लिए मैं जनता से आग्रह करुंगा कि संक्रमण की इस बढ़ती रफ्तार को थामना सिर्फ उन्हीं के हाथ है। वे कोविड प्रोटोकॉल को फॉलो करें नहीं तो हम जितने भी संसाधन जुटाएंगे वे कम पड़ते जाएंगे।
- सवाल : वहां ऑक्सीजन बेड सहित अन्य संसाधन कैसे उपलब्ध होंगे?
- मेरे आग्रह पर उद्योगपतियों ने 50 कंसंट्रेटर उपलब्ध कराए हैं। दो-तीन दिन में 250 और आ जाएंगे। 100-150 रेगुलेटरों की भी व्यवस्था की गई हैं। तीन ऑक्सीजन युक्त एंबुलेंस की भी व्यवस्था की ई है। मैं डीसीएम को भी धन्यवाद देना चाहता हूं कि उन्होंने नए अस्पताल में पाइप लाइन जोड़ने में सहयोग किया है। भाटिया एंड कंपनी के राम भाटिया ने दस एंबुलेंस तैयार करवाई है। उन्होंने आग्रह किया है कि किसी के पास मारुति वैन है तो वे उसे एंबुलेंस में कनवर्ट कर देंगे।
tgl_Latn eng_Latn ace_Latn min_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva